Tabadut i as yefka Genette.G i umyeḍres: « D tilin n wassaɣ ger sin yiḍrisen neɣ ugar ad yili s wudem ubriz neɣ s wudem amatu s susemres n talɣiwin n umyeḍres»22, ad nefhem seg ayagi amyeḍres d anekcum n uḍris deg wayeḍ, mi ara ad yaru umeskar kra n udlis, yessefk ɣef yimeɣri ad yaf ayen yebɣa ad d-yini umaru-nni, acku aneggaru-agi yezmer ad iwehhi ɣer kra n temsalt mebla ma yebder-iten-id s wudem ubriz neɣ s yimi, di kra n tefyirt i d-yeddan deg uḍrisnni n tsekla, maca tikwal yessekcam-d iḍrisen nniḍen ur llin ara d ayla-s, am wakken diɣen yezmer ad aɣ-iwehhi ɣer wayen yebɣa s usemres n tebdert, awehhi, awelleh ...yettaraten-t ger snat n temsefergin yeqqar-d ansi id-yewwi ayenni mi ara ad d-yaru adlis amaynut di tsekla.